open-index/open-wikipedia-markdown huggingface dataset:
Hamiltoni hertsog

**Hamiltoni hertsog** (inglise *Duke of Hamilton*) on Šotimaa aadlitiitel, mida on alates selle loomisest kandnud Hamiltoni ja Hamilton-Douglase suguvõsa liikmed. Tiitel loodi 1643. aastal, mil James Hamilton, kolmas Hamiltoni markii sai Hamiltoni hertsogiks.

Hamiltoni hertsogiga kaasneb veel neliteist aadlitiitlit:

**Šotimaa tiitlid**
*Douglase markii
*Cyldesdale'i markii
*Anguse krahv
*Arrani krahv
*Lanarki krahv
*Lord Abernethy
*Lord Jedburgh Forest
*Lord Polmont
*Lord Machanshire
*Lord Aven
**Inglismaa tiitlid**
*Cambridge'i krahv
*Parun Innerdale
**Suurbritannia tiitlid**
*Brandoni hertsog
*Parun Dutton

Hamiltoni hertsogi pärija kannab Douglase ja Clydesdalee'i markii tiitlit. Kui hertsogi vanima poja vanim poeg sünnib hertsogi eluajal, saab ta Anguse krahvi tiitli. Juhul kui ka Anguse krahvi vanim poeg sünnib hertsogi eluajal, kannab ta tiitlit Lord Abernethy.

1711. aastal sai Hamiltoni hertsog ka Brandoni hertsogi tiitli. Tänapäeval on Hamiltoni hertsog üks viiest Briti aadlikust, kel on mitu hertsogitiitlit.

Hamiltoni hertsogite peamine residents on Lennoxlove House. Varem oli selleks Hamilton Palace.
## Hamiltoni hertsogid
*1643–1649 James Hamilton, esimene Hamiltoni hertsog (1606–1649)
*1649–1651 William Hamilton, teine Hamiltoni hertsog (1616–1651)
*1651–1698 Anne Hamilton, kolmas Hamiltoni hertsoginna (u. 1631–1716)
**tema abikaasa William Douglas, esimene Selkirki krahv (1635–1694) kandis oma eluajal samuti Hamiltoni hertsogi tiitlit
*1698–1712 James Hamilton, neljas Hamiltoni hertsog (1658–1712)
*1712–1743 James Hamilton, viies Hamiltoni hertsog (1703–1743)
*1743–1758 James Hamilton, kuues Hamiltoni hertsog (1724–1758)
*1758–1769 James Hamilton, seitsmes Hamiltoni hertsog (1755–1769)
*1769–1799 Douglas Hamilton, kaheksas Hamiltoni hertsog (1756–1799)
*1799–1819 Archibald Hamilton, üheksas Hamiltoni hertsog (1740–1819)
*1819–1852 Alexander Hamilton, kümnes Hamiltoni hertsog (1767–1852)
*1852–1863 William Hamilton, üheteistkümnes Hamiltoni hertsog (1811–1863)
*1863–1895 William Douglas-Hamilton, kaheteistkümnes Hamiltoni hertsog (1845–1895)
*1895–1940 Alfred Douglas-Hamilton, kolmeteistkümnes Hamiltoni hertsog, 9th Earl of Selkirk (1862–1940)
*1940–1973 Douglas Douglas-Hamilton, neljateistkümnes Hamiltoni hertsog (1903–1973)
*1973–... Angus Douglas-Hamilton, viieteistkümnes Hamiltoni hertsog (sündinud 1938)

Praeguse Hamiltoni hertsogi pärija on Alexander Douglas Douglas-Hamilton, Douglase ja Clydesdale'i markii (sündinud 1978)
Changge

**Changge** (hiina 长葛市 *Chánggě Shì*) on maakonna õigustega linn Hiinas Henani provintsi Xuchangi ringkonna õigustega linnas.

Linn jaguneb neljaks kvartaliks (*jiēdào*), kaheksaks aleviks (*zhèn*) ja neljaks vallaks (*xiāng*).

## Välislingid

*Changge koduleht (hiina keeles)
Jam (album)

"**Jam**" on ansambli Jam 1994. aasta album.

## Lood
# "Intro"
# "Petlik õnn" C. Norman; sõnad T. Talisoo
# "Kesköötund" T. Hazzard; sõnad H. Karmo
# "Miks minema läed? sõnad M. Mattisen
# "Öised teed" C. Lauper; sõnad A. Mikk
# "Ootan tuult" G. Moroder; sõnad J. Veski
# "Su järele igatsen ma" sõnad J. Tamm
# "See 5" sõnad H. Käo
# "Tants, mida tantsisime" sõnad M. Mattisen
# "Viltkübar" G. Brooker; sõnad H. Karmo
# "Sõber" T. Norell, Oson; sõnad H. Karmo
Corin Nemec

**Corin Nemec** (sündinud Joseph Charles Nemec IV, 5. novembril 1971) on USA näitleja. 

Nemec on tuntud tegelaskujudega Parker Lewis sarjas "Parker Lewis Can't Lose" ja Jonas Quinn`ina ulmesarjas "Tähevärav SG-1".

## Filmid
* *[[Webster]]* (1987–1988) - Nicky Papadopolis
* **' (1988) - Noble Tucker
* ''[[Steven Stayner|I Know My First Name Is Steven]]'' (1989) - Steven Gregory Stayner / Dennis Parnell
* ''[[Parker Lewis Can't Lose]]'' (1990–1993) - Parker Lloyd Lewis
* ''[[T|The Stand]]'' (1994) - Harold Lauder
* ''[[Drop Zone (film)|Drop Zone]]'' (1994) - Selkirk
* ''[[Operation Dumbo Drop]]'' (1995) - Sp5 Lawrence Farley
* ''[[NYPD Blue]]'': "Dirty Laundry" (1995-11-21) - Howie
* ''[[Beverly Hills, 90210]]'' (1997, 3 osa) - Derrick Driscoll  
* ''[[Killer Bud]]'' (1999) - Waylon Smythe
* ''[[Smallville]]'': "Zero" (2002-03-12) - Jude Royce
* ''[[Tähevärav SG-1]]'' (2002–2004) - [[Jonas Quinn]]
* "[[Beer for My Horses]]" (2003)- [[Toby Keith]]'s sidekick
* ''[[Mansquito]]'' (2004) - Police Lt. Tom Randall
* **': "Night, Mother" (2004-12-15) - Todd Camden
* *[[Three Moons Over Milford]]*: "Wrestlemoonia" (2006-09-10) - Roark
* *[[S.S. Doomtrooper]]* (2006) - Captain Malloy
* *[[Bull Run]]* (2006) - Jordan
* *[[Hidden Secrets]]* (2006) - Michael Stover
* *[[Parzania]]* (2007) - Allan
* *[[The American Standards]]* (2007) - Doc Jennings
* **': "Skeletons" (2007-02-27) - Len Grady
* ''[[Chicago Massacre: Richard Speck]]'' (2007) as Richard Speck
***' (2008)
**[[RoboDoc]]* (2008) - Dr. Callaby
**[[Quality Time]]* (2008)
**[[Kummituselausuja]]* (2008) - Masked Man/Paul Eastman
**[[Sea Beast]]* (2009)

## Välislingid

*Corin Nemec IMDb's
*Corin Nemec, saientoloog - uuri välja, mida olen saavutanud saientoloogia abil..., Saientoloogia koguduseliikmed, *Saientoloogid On-line*, Saientoloogia Rahvusvaheline kirik.
Estonia Klaverivabrik

**Estonia Klaverivabrik AS** on Eesti klaveritootja.

Estonia Klaverivabrik toodab käsitsi valmistatud tiibklavereid kaubamärgiga Estonia. Ettevõtte ajaloo alguseks peetakse 1893. aastat, mil klaverimeister Ernst Hiis asutas E. Hiisi klaverivabriku, mis oli üks tänase ettevõtte eellastest.

Aastal 1950 moodustati Eesti väikestest klaveritootjatest ettevõte, mis hakkas "Estonia" nime all tootma tiibklavereid ja pianiinosid. Järgneva 40 aasta jooksul toodeti ligi 500 klaverit aastas.

Aastal 1993 erastati ettevõte tolleaegsele juhtkonnale ja osaliselt töötajatele. Aastatel 1995–2001 ostis müügis olnud aktsiad Indrek Laul, kellest sai ettevõtte ainuomanik.

Estonia Klaverivabrik toodab kuni 200 tiibklaverit aastas. Valmistatakse viit mudelit: pikkusega 168 cm, 190 cm, 210 ja 225 cm ning 274 cm pikkusi kontsertklavereid. Klaverid valmistatakse valdavalt individuaaltellimusena. Toodetakse nii musti ja valgeid pille kui ka näiteks mahagonipuu, bubingapuu, pähklipuu ja dalbergiaspooniga kaetud pille.

Suurem osa klaveritest müüakse Ameerika Ühendriikidesse ja Kanadasse. Estonia klavereid leidub nii kodudes, kontserdisaalides, muusikakoolides kui ka kirikutes.

Klaverivabrik asub Tallinnas. Ettevõttel on kaks tootmishoonet, Kungla tänaval ja Vesse tänaval. Estonia Klaverivabriku juhataja on Indrek Laul.

## Tunnustus
2018. aastal anti Estonia Klaverivabrikule Ameerika muusikatööstuse assotsiatsiooni NAMM verstaposti auhind.

## Pilte klaveri tootmisest

Pilt:Estonia klaver 3.jpg
Pilt:Estonia klaver 1.jpg
Pilt:Estonia klaver 2.jpg


## Viited

## Välislingid
* Ettevõtte koduleht
* GRAND PIANO MANUFACTURING IN ESTONIA: HISTORICAL REVIEW (pdf)
* A Fine Way to Treat ... an Estonia
* Helen Arusoo. Moskva andis käsu klavereid toota Õhtuleht, 8. jaanuar 2001
* Priit Põiklik. Laul romantilisest klaverist Elukiri, 2004
* 2002, Alo Põldmäe, ESTONIA kontsertklaver–60, Kultuur ja Elu
* Maarja Merivoo-Parro. "Reportaaž Estonia klaverivabrikust: toodangu kasvatamine on ajast ja arust" ERR Novaator, 4. jaanuar 2023
Kõrisulghäälik

**Kõrisulghäälik** ehk **larüngaalklusiil** on sulghäälik, mis moodustatakse õhu kinnipidamisega kõris. See kuulub kõrihäälikute hulka.

## Eestis
### Eesti keel
Eesti keele häälduses esineb kõrisulghäälikut vaid ühes kõnekeelses eituspartiklis, mida on kirjutatud kujul *mkmk* (võru keele vahenditega oleks seda võimalik kirja panna kujul *õqõ* või *äqä*).

### Võru keel
Kõrisulghäälik on võru keele tähtis tunnus ja seda leidub seal väga palju. Võru keeles on kõrisulghäälik (võru keeles *kakkõhelü* või *kurgutäüspeethelü*) peaaegu alati vaid sõna lõpus ja see kirjutatakse tähega q või mõnikord ka ülakomaga (väljajätmismärgiga) ’. Kõrisulghäälik on võru keeles nimisõna mitmuse, nt *maaq*, *piniq* (vrd ainsus *maa*, *pini*), tegusõna käskiva kõneviisi, nt *tiiq*, *võtaq* ja paljude teiste grammatiliste kategooriate tunnus.

Võru keeles hakkas esimesena omaette tähega q kõrisulghäälikut kirjutama Võrumaa juurtega eesti keeleteadlane Toomas Help 1980. aastail.

### Setu keel
Samuti kui võru keeles, esineb kõrisulghäälik ka setu keeles, kus võib seda olla häälduses isegi rohkem kui võru keeles.

## Teised keeled
Peale võru ja setu keele esineb kõrisulghäälik veel paljudes maailma keeltes, nt araabia ja malta keeles, mitmes indiaani keeles, aga ka soome keele häälduses (nt *anna olla* [annaq olla]) ja inglise, eriti Briti inglise kõnekeeles (nt *a little bit* [ə liql biq]). Saksa keele häälduses võib kõrisulghäälikut kuulda sõna alguses täishääliku ees, nt *eins* [qains].

q-tähega kirjutatakse kõrisulghäälik peale võru ja setu keele ka malta keeles.

## Transkriptsioon
Rahvusvahelistes keeleteaduslikes transkriptsioonides (IPA, soome-ugri keelte transkriptsioon jm) märgitakse kõrisulghäälikut tavaliselt erilise märgiga, mis meenutab ilma punktita küsimärki (ʔ).

## Vaata ka
*Võru kirjaviis

## Välislingid
*Kõrisulghääliku helinäide – võrukeelse aabitsa q-tähe õppetüki lugemine (video)
Brad Wright

**Brad Wright** (sündinud 2. mail 1961) on Leo ja Gemini auhinnaga tunnustatud Kanada televisiooni produtsent, stsenarist ja näitleja. 

Ta on tuntud autori või kaasautorina sellistest televisioonisarjadest nagu "Tähevärav SG-1" (koos Jonathan Glassneriga), "Tähevärav: Atlantis" (Robert C. Cooper) ja "Tähevärav Universum" (ka Cooper). Ta sündis Kanadas Torontos.

Enne "Tähevärava" sarjade loomist töötas ta sarja "The Outer Limits" kaasprodutsendi ja stsenaristina. Ta on kirjutanud stsenaariume ka sellistele telesarjadele nagu "Neon Rider", "Adventures of the Black Stallion", "The Odyssey", "Highlander: The Series" ja "Poltergeist: The Legacy".

## Stsenaariumid

### "[[Tähevärav SG-1]]"

## Välislingid
* Brad Wright "Tähevärava" ametlikul kodulehel
Sulghäälik

**Sulghäälik** ehk **klusiil** on häälik, mille moodustamisel suletakse õhuvool täielikult. Seda tehakse huulte (nt [p], [b]), keele (keeletipuga [t], [d], keelelabaga [k], [ɡ]) või kõriga ([ʔ]).

Kõigis maailma loomulikes keeltes leidub sulghäälikuid  ja enamikus on vähemalt helitud sulghäälikud [p], [t] ja [k]. Labiaal [p] on neist kõige altim keele arengu käigus kaduma ([p] → [f] → [h] → Ø).

## Viited
Randluga

**Randluga** (*Juncus balticus*) on loaliste sugukonda loa perekonda kuuluv rohttaim. 

Randluga kasvab kuivadel rannaniitudel Läänemere ääres kuni Lääne-Friisi saarteni.

Randluga on püsik. Tema kõrgus on 25–75 cm. Maapealne osa sureb talvel ja kasvab kevadel tagasi. Randluga talvitub risoomis. Risoomi sõlmed paiknevad umbes 1 cm pikkuste vahedega.

Taime õisik koosneb 25–60, harva kuni 80 õiest. Õielehed on 3,2–4,7 mm pikad. Tolmukad ei ole õielehest pikemad, vaid kuni poole lühemad. Emakas on 0,8–1 mm pikk ja emakasuu on 1,5–2 mm pikk. Randluga õitseb juunist augustini ja levib tuulega (on tuultolmleja).

Taime vili on 3–4,5 mm pikk kupar, mis on munajas ja kolmekandiline. Seemned on 0,8–1 mm pikad, munajad ja 2 haagikesega.

## Välislingid
*
IV Erakorraline tööliste, soldatite, talupoegade ja kasakate nõukogude kongress

**IV Erakorraline tööliste, soldatite, talupoegade ja kasakate nõukogude kongress** oli 14. kuni 16. märtsini 1918 Moskvas toimunud ülevenemaaline tööliste, soldatite, talupoegade ja kasakate nõukogude kongress, mille eesmärk oli välisasjade rahvakomissari Lev Trotski juhitud Vene SFNV delegatsiooni poolt Keskriikidega (Saksamaa keisririik, Austria-Ungari ja Türgi) peetud Brest-Litovski rahulepingu ratifitseerimine ning rahulepingu heakskiitmine.

1918. aasta kevadel, oli pärast Oktoobrirevolutsiooni Vene SFNV Rahvakomissaride Nõukogu ja rahvakomissariaadid moodustatud koalitsioonivalitsuse põhimõtetel erinevate sotsialistlike parteide esindajatest.

Kongressil osales 1246 saadikut: 1160 otsustava hääleõigusega ja 80 nõuandva häälega; 854 bolševike esindajat, 256 vasakesseeride esindajat, 27 esseeride-maksimalistide esindajat, 28 menševike esindajat, 17 sotsialistide-internatsionalistide esindajat, 17 esseeride keskuse esindajat, 17 anarhistide esindajat, 3 ukraina sotsiaaldemokraatide esindajat, 1 rahvasotsialistide esindaja, 26 parteitut.

Nõukogude kongressi juhtorganisse – presiidiumi – kuulusid: bolševike esindajad, Vladimir Lenin, Jakov Sverdlov, Grigori Zinovjev, Varlaam Avanessov, Karl Lander, Nikolai Buhharin, Vladimir Volodarski, J. Ignatov, Vladimir Zatonski, Nikolai Krõlenko, Aleksandr Mjasnikov, Aleksandra Kollontai, Viktor Nogin, A. Lomov, Juri Steklov; menševike esindajad Maria Spiridonova, Boriss Kamkov, D. Tšerepanov, Ilja Bakkal, Mark Natanson; menševike ja esseeride esindaja Lev Hintšuk.
Nadežda

**Nadežda** (vene keeles 'lootus') on vene naisenimi, mis tuleneb märter Elpise nimest (vanakreeka keeles 'lootus').

Lätis oli 2021. aasta 30. juuni seisuga eesnimi Nadežda 7786 inimesel.

## Nime kandjaid
*Nadežda, tarakan kosmoses
*Nadežda Antipenko, Eesti baleriin
*Nadežda Dubovitskaja, Kasahstani kõrgushüppaja
*Nadežda Durova, Venemaa sõjaväelane ja kirjanik
*Nadežda Kadõševa, Venemaa laulja
*Nadežda Kossintseva, vene maletaja
*Nadežda Krupskaja, vene revolutsionäär ja Nõukogude Liidu partei-, ühiskonna- ja kultuuritegelane
*Nadežda Nejnski, Bulgaaria poliitik
*Nadežda Peedi-Hoffmann, eesti näitleja ja iluduskuninganna
*Nadežda Petrović, serbia maalikunstnik
*Nadežda Samsonova, vene näitleja
*Nadežda Taarna, Eesti tantsija, koreograaf ja tantsupedagoog
*Nadežda Talanova, Venemaa endine laskesuusataja
*Nadežda Tolokonnikova, vene aktivist
*Nadežda Tšernobai, Eesti kunstnik

## Viited
Arnold Vaiksaar

**Arnold Vaiksaar** (kuni 22. maini 1937 **Arnold Holberg**; 29. aprill 1927 Järvakandi vald, Rapla kihelkond, Harjumaa – 30. november 2009 Tartu) oli eesti poksija ja poksitreener ning sporditegelane ja -pedagoog. 

Ta lõpetas 1947. aastal Rapla Keskkooli ja 1951. aastal Tartu Riikliku Ülikooli kehakultuuriteaduskonna.

Ta oli poksis aastatel 1948–1949. Oli Kalevi meister keskkaalus (kuni 73 kg) ning sai 1950. aastal Eesti NSV meistrivõistlustel raskekaalus (üle 80 kg) 2. koha.

Ta oli aastatel 1951–1953 Eesti NSV Poksiföderatsiooni treener.

Ta oli alates 1965. aastast Tartu Riikliku Ülikooli õppejõud, sealhulgas 1969. aastast dotsent ja 2007. aastast emeriitdotsent, aastatel 1965–1973 ka kehakultuuriteaduskonna dekaan. 

Ta oli Eesti Spordimuuseumi asutajaid (1962), Eesti Olümpiaakadeemia asutajaliige (1989), Eesti Spordiajaloo Seltsi asutajaid ja esimene esimees (1989–1999) ning Eestimõttetalguliikumise üks algatajaid.

## Looming
*ESS "Kalev" – rahvusliku spordivaimsuse looja ja kandja. 1997
*Traditsiooni sünd. 2000, koos Hilda Vaiksaarega
*Muraka, küla Pärnu jõe ääres. 2006, koostaja
### Artikleid
*1992 – "Eesti Spordiajaloo Selts". // Kleio 5/6. Tartu 1992. Lk 90

## Tunnustus
* 1964 – Kalevi auliige
* 1979 – Eesti NSV teeneline sporditegelane
* 1999 – Eesti Spordiajaloo Seltsi auliige

## Isiklikku
Tema abikaasa oli korvpallur ja spordipedagoog Hilda Vaiksaar. Tema poeg on sõudja ja sporditegelane Jaan Vaiksaar ning pojatütar on sõudja Sille Vaiksaar.

## Viited

## Kirjandus
* Rein Pajur. "Poksi lugu". Tallinn 2009. Lk 410

## Välislingid
*
*
*Haud Tori kalmistul
Winona Ryder

**Winona Laura Horowitz** (esinejanimega **Winona Ryder**; sündinud 29. oktoobril 1971 Winonas) on USA näitleja ja filmiprodutsent. 

## Elukäik
Winona Laura Horowitz sündis juudi peres 29. oktoobril 1971 USA Minnesota osariigis Winonas. Ta sai eesnime oma kodulinna järgi. Ryderi vanemad olid kirjanikud. Ryder oli pere neljas laps. Kaks vanemat last olid Ryderi ema esimesest abielust. Tema juutidest esivanemad on pärit Rumeeniast ja Ukrainast, Ryderi isa on ateist ja ema on budist.

## Osaline filmograafia

## Viited

## Välislingid

*
Mall Vaasma

**Mall Vaasma** (22. veebruar 1945 Kõo vald, Pilistvere kihelkond, Viljandimaa – 4. detsember 2009 Tartu) oli eesti mükoloog.

Oli aastatel 1949–1956 küüditatuna Irkutski oblastis.

Ta lõpetas 1963. aastal Põltsamaa Keskkooli ja 1974. aastal Tartu Riikliku Ülikooli bioloogina.

Ta töötas pikka aega Zooloogia ja Botaanika Instituudis. Ta oli üks parimaid Eesti suurseente tundjaid, paljude Eesti seente ülevaateteoste kaasautor.

Mall Vaasma jäi Tartus Riia tänava ülekäigurajal auto alla ja suri saadud vigastustesse.

## Viited

## Välislingid
*Eesti Teadusinfosüsteem
*
*Eesti kommunismiohvrid 1940–1991
*Pilt looduskalendris
*Risto Mets. "Ülekäigurajal hukkus tuntud seeneteadlane". Tartu Postimees, 7. detsember 2009
Jeff Healey

**Jeff Healey** (kodanikunimega **Norman Jeffrey Healey**; 25. märts 1966 Toronto – 2. märts 2008 Toronto) oli pime Kanada kitarrist, laulja ja laulukirjutaja. 

Ta sündis Torontos ja lapsendati imikuna. Kaheksakuuselt kaotas ta nägemise retinoblastoomi tõttu ja tema silmad tuli kirurgiliselt eemaldada.

Jeff hakkas kitarri mängima 3-aastaselt ning arendas välja oma stiili hoides kitarri lapiti süles. 17-aastaselt asutas ta 4-liikmelise ansambli "Blue Direction", mis mängis baarides ja klubides peamiselt kavereid. Peagi asutas ta koos basskitarristi Joe Rockmani ja trummar Tom Stepheniga trio "The Jeff Healey Band". Ansamblit saatis kohalikes klubides menu ja 1988. aastal sõlmiti leping plaadifirmaga Arista. Samal aastal ilmus nende debüütalbum "See the Light", mille singel "Angel Eyes" jõudis USA singliedetabelis 5. kohale. Albumi salvestamise kõrvalt tehti muusikat Patrick Swayze filmile "Road House" ("Väljaviskaja"; 1989), kus Healeyl oli ka üks kõrvalosa.

1990. aastal võitis ansambel Kanada Juno auhinna aasta meelelahutaja kategoorias. Aastatel 1990–1994 jõudis 10 laulu albumitelt "Hell to Pay" ja "Feel This" Kanada singliedetabelisse. 2000. aastatel hakkas ta huvituma džässmuusikast ja andis välja mitu džässalbumit: "Among Friends" (2002), "Adventures in Jazzland" (2004) ja ilmselt kõige laiemalt tuntud 2006. aastal ilmunud "It's Tight Like That". Ta mängis koos paljude tuntud muusikutega nagu Stevie Ray Vaughan, Buddy Guy, BB King, ZZ Top, Steve Lukather, Eric Clapton ja paljud teised.

Jeff Healey suri vähki oma kodus Torontos 2. märtsil 2008. Tal oli naine ja kaks last.

Juulis 2009 ilmus postuumselt kontsertalbum "Songs From The Road".
Fabian von Tiesenhausen

**Fabian von Tiesenhausen vanem** (surnud 1558/1559) oli Kavilda vasallilinnusest pärit Vana-Liivimaa aadlik, Riia peapiiskopi vasall ja eesistuja maapäevadel.  

Ta suri Vene-Liivi sõja ajal Tallinnas ja maeti Järvakandis.

Tema eesnime järgi on nime saanud Vaabina küla Võrumaal Antsla vallas.

## Mõisad
21. oktoobril 1517 sai ta Hermann Lodelt endale Kiiu mõisa Harjumaal. Isa surma järel kinnitati 9. septembril 1522 tema nimele Vaabina (*Ülzen*) mõis ja Vaabina vasallilinnus, ning Riia peapiiskop Jasper Linde läänistas talle ka Tirza vasallilinnuselääni (Tirsen, Tirzas pils) Valgamaal. Ordumeister Wolter von Plettenberg läänistas talle 4. juulil 1530 Järvakandi ja kinnitas 1534 tema nimele ka *[[Lagedi mõis|Lagedi]] ?* (*Lacket, Hof Lakede*) mõisa. Lisaks neile kuulus talle Lõusa mõis Simuna kihelkonnas.

## Perekond
Tema vanemad olid Tiesenhausenite Bērzaune (sks Bersohn) peaharust pärit Kavilda mõisnik ja Kavilda vasallilinnuse omanik Fromhold von Tiesenhausen (surnud u 1522, maetud Tartu Toomkirikusse) ja Gertrud von Rosen (surnud u 1500), kes oli Straupe ja Maardu mõisaomaniku Kersten von Roseni tütar.

Tema noorem õde Elisabeth oli 1530. aastast hilisema ordunõuniku (1540) Wolter von Plettenbergi abikaasa ja vend Reinhold von Tiesenhausen (surnud 1541) Bērzaune-Vējava-Eleja (*Bersohn-Fehgen-Elley*) haru esivanem Liivimaal.

Fabian von Tiesenhausen abiellus Magdalena Krusega, kes oli Vääna ja Ohukotsu mõisniku Eylart Kruse (surnud 1538) ja Lehtse mõisast pärit Alheit von Bremeni tütar. Abielust sündisid: 
* Kaspar von Tiesenhausen, lipuhärra (bannerherr), stifti nõunik, Simuna kihelkonna Lõusa (*Laus*) ja Moora (*Mohrenhof*) mõisnik, ning Tiesenhausenite Tirza-Aduliena (Tirsen-Adlehn) haru esivanem;
* Fabian von Tiesenhausen noorem (surnud 1558 Taanis), Harju-Viru rüütelkonna peamees, Eestimaa saadik Taanis. Kiiu mõisniku ja Haapsalu asehalduri Kaspar von Tiesenhauseni isa.
* Frommhold von Tiesenhausen;
* Johann von Tiesenhausen, Vaabina (*Ülzen*) ja *[[Kose-Uuemõisa mõis|Kose-Uuemõisa]] ?* (*Neuenhof*) mõisnik, Poola krahv Tyzenhauside esivanem;
* Reinhold von Tiesenhausen, Vääna ja Ohukotsu mõisnik. Abiellus Harmi mõisast pärit Anna von Drolshageniga;
* Gertrud von Tiesenhausen, abiellus Lielstraupe (*Groß-Roop*) ja Mujēni (*Mojahn*) mõisniku Georg von Roseniga;
* Magdalena von Tiesenhausen, Mõniste (*Menzen*) mõisniku Johann Uexkülli (surnud 1583) abikaasa.

## Viited
Brigadir

**Brigadir** oli brigaadi (tootmisüksuse) juht NSV Liidus. Alluvate tööliste arv sõltus majandusharust. Väga väikestes brigaadides, (umbes alla viie isiku)   täitis brigadiri kohuseid üks töölistest. Suurtes brigaadides,(üle kümne töölise)  brigadir enam ise otsese tööga ei tegelenud vaid juhendas  töölistele tööd, täitis palgalehti ja aruandeid. Sõna "brigadir" on ilmselt pärit vene keelest.
Ülem-Baieri ringkond

**Ülem-Baieri ringkond** on ringkond Saksamaal Baieri liidumaal.

Ringkond hõlmab 3 kreisivaba linna (München, Ingolstadt ja Rosenheim) ning 20 kreisi.

## Välislingid

* http://www.bezirk-oberbayern.de/
* http://www.regierung.oberbayern.bayern.de/
Hard Candy

**Hard Candy** on mitme asja nimi:

***[[Hard Candy (firma)|Hard Candy]]**, USA firma

***"[[Karm tüdruk]]"** (originaalpealkiri "Hard Candy"), David Slade'i lavastatud psühholoogiline põnevik aastast 2005

***"[[Hard Candy: A Book of Stories]]"**, Tennessee Williamsi jutukogu
* **"[[Hard Candy (Vachss)|Hard Candy]]"**, Andrew Vachssi romaan

* **"[[Hard Candy (Madonna album)|Hard Candy]]"**, Madonna album
* **"[[Hard Candy (Counting Crows)|Hard Candy]]"**, ansambli Counting Crows album

## Vaata ka
* "Hard Candy 1", pornofilm
Enn Allik

**Enn Allik** (sündinud 14. jaanuaril 1961) on eesti kunstnik.

Ta on kunstnik Enno Alliku poeg. Ta on kunsti õppinud Tartus ja fotograafiat Moskvas.

## Välislingid
* Pilte
Dalbergia

**Dalbergia** (*Dalbergia*) on puittaimede perekond liblikõieliste sugukonnast.

Perekonda kuulub mitusada puu-, põõsa- ja ronitaimeliiki Lõuna- ja Kesk-Ameerikas, Aafrikas, Madagaskaril ning Lõuna-Aasias.

## Liike
* *[[Dalbergia baroni]]*
* *[[Dalbergia brownei]]*
* *Dalbergia cearensis* – kuningdalbergia
* *[[Dalbergia cochinchinensis]]*
* *[[Dalbergia decipularis]]*
* *[[Dalbergia ecastaphyllum]]*
* *Dalbergia latifolia* – laialehine dalbergia ehk india roosipuu
* *Dalbergia melanoxylon* – must dalbergia
* *[[Dalbergia monetaria]]*
* *Dalbergia nigra* – brasiilia dalbergia
* *[[Dalbergia palescrito]]*
* *Dalbergia retusa* – kokobolo dalbergia
* *Dalbergia sissoo* – sissudalbergia
* *Dalbergia spruceana* – para-dalbergia
* *Dalbergia stevensonii* – Stevensoni dalbergia
* *[[Dalbergia tonkinensis]]*
* *[[Dalbergia tucarensis]]*
* *Dalbergia variabilis* – kirju dalbergia

## Kirjeldus ja kasutamine
Dalbergia perekonda kuulub palju puuliike, millest saadakse väärispuitu. Dalbergia puitu on nimetatud **palisandriks**.

Paljude liikide puidu lõhn meenutab roosi lõhna, seetõttu on neid nimetatud ka roosipuudeks. Lülipuit on punakas või pruun, tumedamate vöötidega. Lülipuit on kõva ja tihe (tihedus 700–1000 kg/m³). Maltspuit on hele, mõnikord hallikas, ja suhteliselt väheväärtuslik.

Dalbergia puit kipub kuivades kergesti lõhenema, seetõttu tuleb teda kuivatada aeglaselt. Töötlemiseks vajatakse väga teravaid lõikeriistu.

Dalbergia puidust valmistatakse muu hulgas dekoratiivesemeid, parketti, luksusmööblit ja muusikainstrumente. Tänapäeval kasutatakse peamiselt dalbergia spooni.

CITES keelab brasiilia dalbergiaga kauplemise. 

## Pilte

Pilt:Rio-Palisander, dunkel Holz.JPG|Brasiilia dalbergia puit
Pilt:Palisander Ostindisches Holz.JPG|Laialehise dalbergia puit
Mr. Happyman

**Mr. Happyman** on eesti popansambel koosseisus
Sven Lõhmus (vokaal, klahvpillid ja lugude autor), Kadi Tammoja (vokaal) ja Ly Lumiste (vokaal). 2025. aastal tegutsevad bändis ka Siim Jõgioja (löökpillid) ja Anet Vaikmaa (vokaal, klahvpillid).

Mr. Happymani tuntumad lood on "Las mina proovin siis ka", "Lõvisüda", "Suveparadiis", "Laupäevaõhtu printsess" jne.

## Viited
* MR. Happyman, 25.12.2009
Ammoniidid (paleontoloogia)

**Ammoniidid** (*Ammonitida*) olid vana- ja keskaegkonna meredes elutsenud spiraalse kojaga peajalgsed limused. Viimased ammoniidid surid välja umbes 65 miljonit aastat tagasi. Antarktisest leitud ammoniitide kivistised tõestavad, et kunagi olid sealsed mered palju soojemad.

## Galerii

Pilt:Asteroceras BW.jpg|Perekonna Asteroceras esindaja kunstniku nägemuses
Pilt:Ammonite Asteroceras.jpg|Fossiil (Asteroceras)
Pilt:IridescentAmmonite.jpg|Ammoniit Madagaskarilt
Mircea Malița

**Mircea Augustin Malița** (ka *Malitza*; 20. veebruar 1927 Oradea – 21. mai 2018 Bukarest) oli Rumeenia matemaatik, diplomaat ja teadusfilosoof. 

Ta oli Rumeenia Akadeemia liige ja Rooma Klubi auliige.
Edela-Aafrika Rahvaorganisatsioon

**Edela-Aafrika Rahvaorganisatsioon** (inglise keeles *South-West Africa People's Organisation*, lühendina **SWAPO**) on Namiibia valitsev erakond.

SWAPO kuulub Sotsialistlikku Internatsionaali.

## Ajalugu
SWAPO asutasid 19. aprillil 1960 Herman Toivo ya Toivo ja Samuel Nujoma. Namiibias elavatest hõimudest toetus SWAPO eeskätt Põhja-Namiibias elavatele ovambodele. 1962 sai SWAPO Namiibia juhtivaks rahvuslikuks organisatsiooniks, kui koopteeris Edela-Aafrika Rahvusliidu. Edaspidi koopteeris ta teisigi iseseisvusmeelseid rühmitusi, millest tuntuimana 1976 Namiibia Aafrika Rahva Demokraatliku Organisatsiooni.

SWAPO eesmärk oli Namiibia iseseisvumine. Enne Esimest maailmasõda oli Namiibia olnud Saksa Edela-Aafrika nime all Saksamaa asumaa. Pärast sõda andis Rahvasteliit selle LAV-ile mandaatterritooriumiks. LAV okupeeris selle ala ja kehtestas apartheidi.

Esimene suur kokkupõrge SWAPO üksuste ja Lõuna-Aafrika politseiüksuste vahel toimus 26. augustil 1966. Seda kuupäeva peetakse üldiselt Lõuna-Aafrika piirisõja alguseks. 1972 tunnistas ÜRO Peaassamblee SWAPO Namiibia rahva ainsaks legitiimseks esindajaks. 1974. aastast alates hakkas Norra valitsus SWAPO-le abi andma.

11. novembril 1975 saavutas Angola iseseisvuse. NSV Liidu toetatud marksistlik organisatsioon MPLA haaras Angolas kiiresti võimu. Juba 1976. aasta märtsis pakkus MPLA SWAPO-le Angolas oma baase, et neist saaks LAV-i sõjaväe vastu operatsioone korraldada. SWAPO sai ka Kuubalt olulist toetust.

1989 tegutses SWAPO marksistliku sissiliikumisena, mille eesmärgiks oli vabastada Namiibia Lõuna-Aafrika Vabariigi okupatsioonist.

Pärast Namiibia iseseisvumist 1990 muutus organisatsioon erakonnaks ja on võitnud seni kõik valimised. Valimistel nimetatakse teda SWAPO Erakonnaks. SWAPO liider Sam Nujoma sai esimeseks Namiibia presidendiks ja valiti kaks korda tagasi. Selleks oli vaja muuta põhiseadust, et ta tohiks kolmandat ametiaega president olla. Namiibia 2004. aasta parlamendivalimistel kogus SWAPO 75,1% häältest ja 55 kohta 78-kohalises parlamendis.

Ehkki SWAPO nõudis järjekindlalt väljendi "Edela-Aafrika" asendamist Namiibia nimega, oli tema enese nimesse Edela-Aafrika nii sügavalt juurdunud, et püsib seal tänapäevani.

2007. aastast 2015. aastani juhtis parteid Hifikepunye Pohamba, kes oli samaaegselt ka Namiibia president.

## Vaata ka
*Lõuna-Aafrika piirisõda
Bejaïa

**Bejaïa** (varem eesti keeles *Bedžaja*, antiikajal **Saldae**) on sadamalinn Alžeerias Vahemere ääres, Bejaïa provintsi halduskeskus.

## Majandus
Bejaïa on Alžeeria suurim naftasadam. Seal lõpeb Hassi Messaoud'st tulev naftajuhe. Lisaks toornaftale eksporditakse Bejaïa kaudu rauda, fosfaatväetisi, veini, kuivatatud viigimarju ja ploome. Linnas on olemas tekstiili- ja korgitööstus.

## Ajalugu
Bejaïa esimesed elanikud olid berberid. Kartaago ja Rooma riigi ajal oli linna kohal Saldae asula, kus oli väike sadam. Roomlased ehitasid Saldaesse 1&nbsp;km pikkuse tunneli vee juhtimiseks . Säilinud on Saldae raidkiri, mis jutustab tunneli ehitamisel tehtud mõõtmisveast, mille tulemusel tunneli otstest tehtud käigud ei ulatunud keskel kokku ja seda viga tuli ristkäigu abil parandada .

Rooma ajal kuulus Saldae Mauretania Caesariensise provintsi. Vespasianus asutas sinna veteranide koloonia. Hiljem tõusis Saldae tähtsus veelgi, kui Diocletianus eraldas selle provintsi idaosa omaette provintsiks Sitifensiseks, sest Saldae oli selle provintsi suurim sadam (provintsi keskus Sitif, tänapäeval Sétif, asus sisemaal).

Pärast Rooma riigi langemist sai Saldae vandaalide riigi pealinnaks. See riik loodi 429/430 ja Bütsants vallutas selle umbes 533. Saldae kuulus Bütsantsis Aafrika prefektuuri ja hiljem, alates 590, Kartaago eksarhaati. 647 toimus araablaste esimene rünnak eksarhaadile ja 698 vallutasid araablased Kartaago, likvideerides eksarhaadi. Ühtlasi jäi Saldae inimtühjaks.

11. sajandil asutasid berberi päritolu Hammadiidide dünastia valitsejad Saldae kohale uue linna Bejaïa ja tegid selle oma pealinnaks. Bejaïast sai tähtis sadam ja kultuurikeskus. Riigi viies valitseja al-Nasir ibn Alnas ibn Hammad kindlustas linna tugevasti ja tema poeg, kuues valitseja al-Mansur ibn Nasir rajas kindlustuste keskele kauni palee. Hammadiidide riik lõppes kümnenda valitseja ajal 1152, kui Marokost tulnud Almohaadid selle vallutasid ja oma riigiga liitsid.

Pärast Almohaadide nõrgenemist vallutasid 13. sajandi alguses Bejaïa Tuneesiast tulnud Hafsiidid. Nende võimu ajal levis Põhja-Aafrikas piraatlus ja Bejaïa sai selle üheks keskuseks. 1510–1555 kuulus linn Hispaaniale, kuid seejärel kapituleerus linna sajameheline hispaanlaste garnison Türgi mitme tuhande mehelise laevastiku ähvarduste ees. Hispaanlastel lubati puutumatult lahkuda, kuid kodumaal süüdistati garnisoniülemat Alonso Peraltat reetmises ja ta hukati. Türgi võimu ajal jätkus linnas mereröövlite tegevus kuni 1833. aastani, mil Prantsusmaa selle vallutas. 1962 Alžeeria iseseisvus.

## Sõpruslinn
Alates 1995. aastast on Bejaïa sõpruslinn Prantsusmaal asuv Brest.

## Viited
Põhja-Iirimaa jalgpallikoondis

**Põhja-Iirimaa jalgpallikoondis** on Põhja-Iirimaa Jalgpalliliidu esindusmeeskond, mis esindab Põhja-Iirimaad rahvusvahelistel jalgpallivõistlustel.

1921. aastani esindas Iirimaa Jalgpalliliidu esindusmeeskond kogu Iirimaad. Pärast Iiri Vabariigi iseseisvumist loodi seal Iirimaa Jalgpalliliit, mille esindusmeeskond on Iirimaa jalgpallikoondis.

## Praegune koosseis
Põhja-Iirimaa koondis 2021. aasta septembris MM-i valikmängudeks Leedu ja Šveitsi ning sõprusmänguks Eesti vastu.
***Väravavahid**: Bailey Peacock-Farrell, Trevor Carson, Conor Hazard
***Kaitsjad**: Craig Cathcart, Shane Ferguson, Jamal Lewis, Michael Smith, Tom Flanagan, Daniel Ballard, Ciaron Brown, Conor Bradley
***Poolkaitsjad**: Steven Davis (*[[kapten (jalgpall)|kapten]]*), Niall McGinn, Paddy McNair, George Saville, Gavin Whyte, Jordan Thompson, Jordan Jones, Ali McCann, Liam Donnelly, Alfie McCalmont
***Ründajad**: Kyle Lafferty, Conor Washington, Shayne Lavery, Don Charles

## Mängud Eesti koondise vastu

## Välislingid
* Koduleht
San Marino jalgpallikoondis

**San Marino jalgpallikoondis** on San Marino jalgpalliliidu esindusmeeskond, mis esindab San Marinot rahvusvahelistel jalgpallivõistlustel.
Ansambel "Mahavok" (1984)

"**Ansambel Mahavok**" on ansambli Mahavok 1984. aastal Meloodia plaadivabriku poolt välja antud singel. Plaadi materjal on salvestatud 1983. aastal Tallinnas. Kujundaja Villu Järmut ja Enn Kärmas.

## Lood
#Üksik hääl = Одинокий голос *<small>(viis ja sõnad: [[Heini Vaikmaa]])</small>*
#On ainult üks tee = Только один путь *<small>(viis ja sõnad: Heini Vaikmaa)</small>*
#Kus valgus = Где конец, где начало *<small>(viis: Heini Vaikmaa / sõnad: [[Ira Lember]])</small>*

## Välislingid
*Album
Serbia jalgpallikoondis

**Serbia jalgpallikoondis** on Serbia jalgpalliliidu esindusmeeskond, kes esindab Serbiat rahvusvahelistel jalgpallivõistlustel.

## Mänguvorm
Serbia koondise peavorm (kodumängudel) koosneb punanet särkidest, punanet pükstest ja punanet põlvikutest ning varuvorm (võõrsilmängudel) valgest särgist, valgetest pükstest ja valgetest sokkidest.
### peavorm

### varuvorm

## Mängud Eesti koondise vastu

## Välislingid
* Koduleht
Slovakkia jalgpallikoondis

**Slovakkia jalgpallikoondis** on Slovakkia jalgpalliliidu esindusmeeskond, mis esindab Slovakkiat rahvusvahelistel jalgpallivõistlustel.

Pärast Tšehhoslovakkiast eraldumist pidas Slovakkia esimese ametliku kohtumise 1994. aasta veebruaris, kui võideti Araabia Ühendemiraate tulemusega 1:0.

2010. aasta maailmameistrivõistlused olid esimene suurturniir, kus Slovakkia osales. Maailmameistrivõistlustel tuldi oma alagrupis teiseks, viimases mängus võideti valitsevat maailmameistrit Itaaliat tulemusega 3:2. Kaheksandikfinaalis kaotati hilisemale finalistile Hollandile tulemusega 0:1. Nii 2016. kui ka 2024. aasta Euroopa meistrivõistlustel jõudis Slovakkia samuti kaheksandikfinaali.

## Koosseisud

Slovakkia koondis 2024. aasta Euroopa meistrivõistlustel.

Slovakkia koondis 2020. aasta Euroopa meistrivõistlustel:

## Peatreenerid

*  Jozef Vengloš (1993–1995)
*  Jozef Jankech (1995–1998)
*  Dušan Radolský (1998)
*  Dušan Galis (1999)
*  Jozef Adamec (1999–2002)
*  Ladislav Jurkemik (2002–2003)
*  Dušan Galis (2003–2006)

*  Ján Kocian (2006–2008)
*  Vladimír Weiss (2008–2012)
*  Michal Hipp ja Stanislav Griga (2012–2013)
*  Ján Kozák (2013–2018)
*  Pavel Hapal (2018–2020)
*  Štefan Tarkovič (2020–2022)
*  Francesco Calzona (2022–)

## Mängud Eesti koondise vastu

## Välislingid
* Koduleht
Valgevene jalgpallikoondis

**Valgevene jalgpallikoondis** on Valgevene jalgpalliliidu esindusmeeskond, mis esindab Valgevenet rahvusvahelistel jalgpallivõistlustel.

Koondis ei ole seni pääsenud Euroopa või maailmameistrivõistluste finaalturniirile.

Eesti jalgpallikoondisega on Valgevene kohtunud 6 korda, neist 2 mängu on võitnud Valgevene ja 4 Eesti.

## Viited

## Välislingid
* Koduleht
Pepe

**Pepe** 

## Nimena

**Pepe** on eesnime *José* hüüdnimi hispaaniakeelsetes maades, aga see võib-olla ka perekonnanimi.

*Pepe Romero (sündinud 1944), Hispaania kitarrist 
*Pepe Aguilar (sündinud 1968), Mehhiko laulja

*Pepe, õieti José Manuel Soares (1908–1931), Portugali jalgpallur
*Pepe, õieti José Macia (sündinud 1935), Brasiilia jalgpallur ja treener, maailmameister 1958 ja 1962
*Pepe, õieti Képler Laveran Lima Ferreira (sündinud 1983), Brasiilia päritolu Portugali jalgpallur

*Pepe Reina, õieti José Manuel Reina (sündinud 1982), Hispaania jalgpallur

*Simone Pepe (sündinud 1983), Itaalia jalgpallur

## Vaata ka

*Zé, *José* hüüdnimi portugalikeelsetes maades
*Pepito, Pepe hellitusnimi hispaania kultuuris
Australian Associated Press

**Australian Associated Press** (lühend **AAP**) on Austraalia uudisteagentuur. 

See asutati 1935 Sydneys. 

## Välislingid
*AAP koduleht
Aardeleid

**Aardeleid** on peitleid, mis sisaldab väärismetallidest ehteid või münte või  hõbeda- või kullakange või muid väärismetallidest esemeid või vääriskive või muid sarnaseid väärtuslikke esemeid. 

## Aardeleide Eestist
*Maidla aardeleid
*Kumna aardeleid

## Vaata ka
*Aare
Aavidu

**Aavidu** (kohakääne Aavidule) on endine küla, mis asus Haljala külanõukogus ja varem Haljala kihelkonnas.

Aavidu asub Tallinna–Narva maanteest põhjas, Vanamõisast idas, Haljalast loodes ja Võlest lõunas.

Aavidu rajati 19. sajandil Vanamõisa mõisatöölistele. Küla esmamainiti 1866 kujul *Awido*. Järgnesid mainimised 1900. aasta paiku kujul Аявидо ja 1913. aastal kujul *Ajawiido*. Esinenud on ka nimekujud *Avidu, Avido, Aavido* ja *Aavidoa*.

Aastal 1977 liideti Aavidu Võle küla koosseisu. Praegu kuulub osa külast Haljala aleviku piiresse.

Nime päritolu on selgusetu. Paralleeli võib tuua mõnikümmend kilomeetrit lääne pool asuva Aegviiduga, mille nime päritolu on samuti selgusetu.

## Viited
Endel Aaver

**Endel Aaver** (22. juuni 1927 Kaiu vald, Harjumaa – 6. juuli 2009) oli eesti loomaarstiteadlane ja veterinaariakandidaat, kes peamiselt tegeles veterinaarviroloogiaga.

## Elulugu
Lõpetas Tartu Riikliku Ülikooli (TRÜ) loomaarstiteaduskonna veterinaararstina 1951. aastal. Ta kaitses 1956. aastal kandidaadi dissertatsiooni sigade influentsa ja selle tõrje teemal. Oma uurimistöödes tegeles viiruste ja loomade viirushaigustega ning on avaldanud töid üldveterinaariast, hepatoosidest, nitritite ja nitraatide mürgistustest ning loomakasvatusest. Endel Aaver valiti esimeseks esimeheks taasasutatud Eesti Loomaarstide Ühingus 1988. aastal ja oli seda kuni 1993. a. Alates 1994. aastast oli ta ELÜ aupresident.

Ta oli liige Eesti Looduskaitse Seltsis (aastast 1969), Akadeemilise Baltisaksa Kultuuri seltsis (aastast 1993) ja Suurt Valget Tõugu Sigade Tõunõukogu juhataja ja Eesti Peekonsigade Tõunõukogu liige (aastast 1995).

## Töökohad ja ametid

* Teaduste Akadeemia Loomakasvatuse ja Veterinaaria instituudi zootehnik (1951)  
* Teaduste Akadeemia Loomakasvatuse ja Veterinaaria instituudi nooremteadur (1951–1956)  
* Eesti Loomakasvatuse ja Veterinaaria Teadusliku Uurimise Instituudi (ELVTUI) nooremteadur (1956–1958)  
* ELVTUI vanemteadur (1958–1969)  
* ELVTUI viroloogia labori juhataja (1969–1988)   
* Eesti Põllumajanduse Akadeemia (EPA) sise- ja nakkushaiguste kateedri assistent (poole koormusega) (1976–1982)  
* ELVTUI juhtiv teadur (1988–1993)  
* ELVTUI vanemteadur (1993–1994)  
* Eesti Põllumajandusülikooli (EPMÜ) veterinaaria uurimiskeskuse vanemteadur (1994–1997)  
* EPMÜ nakkushaiguste instituudi nakkushaiguste labori vanemteadur (1997–2003)
* Õpetas TRÜ-s viroloogiat (1963–1967) ning EPA-s viroloogiat (1966–1968) ja loomade viirushaigusi (1967–1982).

## Tunnustus

* Eesti NSV teeneline teadlane (1964)  
* Nõukogude Eesti preemia laureaat (1967)  
* Eesti Loomaarstide Ühingu aupresident (aastast 1994)  
* Soome Veterinaaride Liidu (*Suomen Eläinlääkäriliitto*) auliige (aastast 1995)

## Bibliograafia

* Sigade influentsa etioloogiast ja tõrjest Eesti NSV-s : dissertatsioon (1956), juhendaja Vassil Ridala  
* Viirused (1961)  
* Metsamarutaud (1970)

## Viited

## Kirjandus
*Katrin Uind, Juhani Püttsepp: "Meie sõbrad vajavad tohtrit" Postimees, 23. november 1997
*Eesti Loomaarstide Ühingu nekroloog
Richard Aavakivi

**Richard Valentin Aavakivi** (sünninimi **Richard Espenstein**, esineb ka kujul *Richard Epstein*; 24. märts (vkj) / 5. aprill 1873 Luuküla, Oudova maakond, Peterburi kubermang – 23. aprill (vkj) / 6. mai 1906 Pihkva kubermang) oli eesti arst, ajakirjanik ja publitsist.

1875. aastal asus pere elama Pihkva kubermangu. 

Aastatel 1885–1894 õppis ta Tartu gümnaasiumis ja leeritati Tartu Maarja koguduses. 1894–1899 õppis ta Tartu Ülikoolis arstiteadust. Kuulus seal eesti üliõpilaste illegaalsesse ja radikaalsesse "jaaksonlaste" tudengirühmitusse, kus tutvuti sotsialismi ideedega.

Aastatel 1900–1902 töötas ta arstina Tartus ja Narvas 1902–1906, vahepeal (1904–1905) oli ta sõjaväearst Vene–Jaapani sõjas, kust vabanes haiguse tõttu. 

Aavakivi oli teose Lõbu ja Teadus (Tartu 1898–1899) väljaandja. 1901–1902 tegi ka kaastööd päevalehele Teataja. Juba esimestel ilmumiskuudel 1903. aastal tegi kaastööd sotsiaaldemokraatliku suunitlusega ajalehele Uudised. Oli vahepeal sõjaväearst Vene–Jaapani sõjas, hiljem töötas Uudiste vastutava toimetajana.

## Isiklikku
Ta oli möldri ja taluniku poeg, Anna Haava lellepoeg. Suri tuberkuloosi.

## Looming
Avaldas populaarteaduslikke kirjutisi Lõbu ja Teadus (1898–1899) ning ajakirjas Rahva Lõbu-Leht (1898–1906), kus tutvustas darvinistlikke ja marksistlikke vaateid.
*"Meie maakera minevik". Tartu 1900; 2. trükk 1906
*"Inimesesoo vanadus". Tartu 1907

## Viited

## Välislingid
*Eesti biograafiline andmebaas ISIK
*Eesti ajakirjanduse biograafiline leksikon 1689–1940Tööversioon seisuga 1. detsember 2015 Elulood A – Lekstein. Koostajad ja toimetajad Roosmarii Kurvits ja Anu Pallas
*Isidorus Brennsohn. "''Die Aerzte Estlands vom Beginn der historischen Zeit bis zur Gegenwart : ein biografisches Lexikon nebst einer historischen Einleitung über das Medizinalwesen Estlands''". Hirschheydt. Riga 1922
Georges Wrangell

Parun **Georges Eduard von [[Wrangell]]** (2. jaanuar 1866 Roela – 23. märts 1927 Tartu) oli baltisaksa genealoog ja ajaloouurija, Eestimaa rüütelkonna kantselei sekretär, arhivaar ja Eestimaa Üldkasuliku Ühingu matriklikomisjoni liige.

## Teosed
*Die Schlacht bei Narva am 19. November 1700 : Vortrag, gehalten in der Ehstländischen Literärischen Gesellschaft. (Separaat väljaandest: Revaler Beobachter), Ревель : Типография "Ревельскаго Наблюдателя", [1900] Andmed ESTERis

*Genealogie der zur Estländischen Adelsmatrikel gehörenden Linien der Familie von Krusenstiern / zusammengestellt und herausgegeben von Georges Wrangell., Reval: 1911 (Reval : Revaler Beobachter), Andmed ESTERis  

*Baltische Offiziere im Feldzuge von 1812., Reval : Kluge, 1912, Eesti rahvusbibliograafia andmebaas 

*Балтийские офицеры в походе 1812 года : напечатано по поручению эстляндского рыцарства / барон Г. В. Врангель., Ревель : [б.и.], 1913 (Ревель : Ревалер Беобахтер), Andmed ESTERis

*Genealogie des Geschlechts von Grünewaldt / bearbeitet von Baron Georges Wrangell. Reval : [s.n.], 1913 (Reval : Revaler Beobachter), Andmed ESTERis 

*Die harrisch-wierische Ritterschaft und andere historische Aufsätze von Baron Georges Wrangell., Reval : Franz Kluge, 1914, Andmed ESTERis

* Ätten Wrangels stamlinjer. Kritik och urkundsgranskning. På svenska efter författarens tyska manuskript af E. Wrgl. / Personhistorisk Tidskrift 1917. Stockholm, 1918, lk. 162-173. Bibl. i hanvisningar Andmed ISEs

* Ätten Wrangels stamlinjer. (Personhistorisk Tidskrift 1923, Stockholm, 1924, lk 126-127, Andmed ISEs

*Geschichte der Wrangel zur dänischen und Ordenszeit. (Separaat: Vierteljahrschrift für Wappen. Siegel- und Familienkunde, Heft 3/4 1926 und Heft 1/2 1927 ) , Dorpat, [1927], Andmed ESTERis

*Geschichte der Revaler Schwarzenhäupter : ein Beitrag zur Geschichte des deutschen Kaufmanns im Osten / bearb. von Friedrich Amelung und Georges Wrangell., Reval : Wassermann, 1930 Andmed ESTERis

*Moritz Wrangel, Bischof von Reval 1558-1560. / Der Deutsche Herold: Zeitschrift für Wappen- Siegel- und Familienkunde, Jg. 63, (1932) N. 9/10, S. 55-56; N. 11/12, S. 69 Andmed ISEs

## Perekond
Ta oli Roela mõisniku ja Eestimaa rüütelkonna peamehe (1881–1884) Parun Wilhelm von Wrangelli (1831–1894) poeg ning meresõitja ja Arktika-uurija Ferdinand von Wrangelli pojapoeg.

Parun Georges Wrangell abiellus 1893. aastal Varssavis Dora Lauberiga (1870 Viin – 1899 Tallinn). Abielust sündisid:
*Wilhelm Ferdinand Nikolai Wrangell (1894 Võru - 1976 Lilienthal)
*Egla Luise (1895 Võru)
*Olga Elise Lucilla (1897 Tallinn)

1920. aastal abiellus ta Tallinnas keemiakandidaat Georg Wulfi (suri 1918 Peterburis) lese Klara Kochiga (sünd 1879 Peterburis), kes oli meditsiinidoktor Karl Kochi (surn 1909) ja Amalia Blessingi tütar.

### Sugupuu

## Viited
Rahvusvaheline raudteeliin

**Rahvusvaheline raudteeliin** on raudteeliin, mis läbib kahte või rohkemat riiki. Samuti on rongides, mis sõidavad rahvusvahelisi liine, kupeed või väga mugavad istmed (erinevad rongiti ja vaguniti), kuna vahemaa ja sõiduaeg on pikad.
## Rahvusvahelised liinid Eestis
Läbi Eesti sõidavad rahvusvahelised rongid liinidel:
*Tallinna–Moskva raudteeliin (üks kord päevas Moskvasse ja üks kord Tallinna)
*Valga–Riia raudteeliin (kolm korda päevas Riiga ja kolm korda Valka)
*Tallinna–Peterburi raudteeliin
Anders Gløersen

**Anders Gløersen** (sündinud 22. mail 1986 Oslos) on Norra murdmaasuusataja.

Gløersen võistles esimest korda maailma karikasarjas Drammeni etapil 2007. aasta märtsis ja sai sprindi klassikasõidus 36. koha. Esimene võit MK-etapil tuli sprindi vabasõidus 16. detsembril 2007 Rõbinskis. Teise võidu sai Gløersen Salpausselkä mängude raames peetud MK-etapil Lahtis 2008 1,2 km sprindi vabasõidus. 2009. aasta MK-etapil Düsseldorfis oli ta teine sprindi vabasõidus. 2007–2008 hooajal sai ta sprindikarika arvestuses neljanda koha.

2015. aasta maailmameistrivõistlustel Falunis võitis ta 15 km vabatehnikasõidus pronksmedali ja teatesõidus kuldmedali.

## Saavutused

### [[Suusatamise maailmameistrivõistlused|Maailmameistrivõistlustel]]
* 2015  Falunis
**  **maailmameister** teatesõidus
**  pronksmedal 15 km vabatehnikasõidus 

### [[Murdmaasuusatamise maailmakarikavõistlused|Maailma karikasarjas]]

Anders Gløersen on osalenud 70 maailma karikasarja etapil (seisuga 25. veebruar 2014) ja jõudnud poodiumile 13 korral, millest viiel korral kõige kõrgemale astmele.

#### Maailma karikasarja etapivõidud

## Välislingid

*
Makemake (kääbusplaneet)

**Makemake** (ametlikult **(136472)&nbsp;Makemake**; sümbol: ) on kääbusplaneet. See avastati 31. märtsil 2005.

Päikesesüsteemi kääbusplaneetide seas on Makemake suuruselt kolmas ning Kuiperi vöö objektide seas suuruselt teine
. Selle läbimõõt on umbes 3/4 Pluto omast.

Makemakel on teadaolevalt 1 kaaslane (kuu), mis avastati 2015./2016. aastal, tõenäoliselt on kaaslase läbimõõt alla 200 km.
 
Väga madala keskmise temperatuuri tõttu (umbes 30 K ehk −243,2&nbsp;°C) on Makemake pind kaetud metaani-, etaani- ja võib-olla ka lämmastikujääga.

Makemake tähis oli algul **2005 FY<sub>9</sub>** all ning hiljem sai see väikeplaneedi numbri 136472. Selle taevakeha avastas 31. märtsil 2005 meeskond, mida juhtis Michael Brown, avastusest teatati 29. juulil 2005. Planeedi nimi pärineb Rapanui jumalalt Makemakelt. 11. juunil 2008 lisas Rahvusvaheline Astronoomialiit (International Astronomical Union, IAU) Makemake plutoidikandidaatide nimekirja. Plutoidideks nimetatakse Neptuuni orbiidist kaugemale jäävaid kääbusplaneete, mille sekka kuuluvad Pluuto, Haumea ja Eris. Ametlikult sai Makemake plutoidi staatuse juulis 2008.

## Viited
Aleksei Petuhhov

**Aleksei Petuhhov** (sündinud 28. juunil 1983 Klintsõs) on Venemaa murdmaasuusataja, kes sõidab põhiliselt sprindidistantse. 

Petuhhov sai juunioride MM-võistlustel 2003. aastal Sollefteås 30 km ühisstardiga vabasõidus hõbemedali. 2009. aasta maailmameistrivõistlustel Liberecis oli ta 1,6 km sprindi vabasõidus üheksas.

2010. aasta taliolümpiamängudel Vancouveris võitis ta sprinditeates koos Nikolai Moriloviga pronksmedali. 2013. aasta maailmameistrivõistlustel Val di Fiemmes tuli ta samal alal Nikita Krjukoviga maailmameistriks. 2015. aasta maailmameistrivõistlustel Falunis võitsid nad sprinditeates hõbemedali.

Petuhhov osales maailma karikasarjas esimest korda 2003. aasta märtsis Lahtis, kus ta sai 15 km vabasõidus 56. koha. Esimest korda jõudis ta poodiumile 2009. aasta jaanuaris Rõbinskis, kui sai 1,3 km sprindi vabasõidus teise koha. Hooaja lõpus oli ta sprindikarika arvestuses kuues. 2009. aasta detsembris Düsseldorfi MK-etapil sai Petuhhov 1 km sprindi vabasõidus esikoha.

## Saavutused
### [[Taliolümpiamängud|Olümpiamängudel]]
*2010  Vancouveris
**  pronksmedal teatesprindis vabastiilis

### [[Suusatamise maailmameistrivõistlused|Maailmameistrivõistlustel]]
*2013  Val di Fiemmes
** **maailmameister** sprinditeates
*2015  Falunis
** hõbemedal sprinditeates

### Juunioride maailmameistrivõistlustel
*2003  Sollefteås
**  hõbemedal 30 km ühisstardiga vabasõidus

### [[Murdmaasuusatamise maailmakarikavõistlused|Maailma karikasarjas]]

* Sprindikarikas
** 3. koht: 2010

Aleksei Petuhhov on individuaalselt osalenud 72 maailma karikasarja etapil (seisuga 22. veebruar 2015) ja jõudnud poodiumile 17 korral, millest kolm kord kõige kõrgemale astmele.

#### Maailma karikasarja etapivõidud

## Välislingid

*
Makemake

**Makemake** on rapanui mütoloogias inimkonna looja ja viljakusjumalus.

Teda on kujutatud paljudel Lihavõttesaare petroglüüfidel.